《览柳浑汀洲采白蘋之什，因成一章》
唐代·徐夤

采尽汀蘋恨别离，鸳鸯鸂鶒总双飞。月明南浦梦初断，

花落洞庭人未归。天远有书随驿使，夜长无烛照寒机。

年来泣泪知多少，重叠成痕在绣衣。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。